Assemblea d'afectats OPO 2006 Parcs i Jardins 
Més de 100 persones van participar en l'Assemblea d'Afectats per la OPO 2006 convocada pel Comitè d'Empresa del Institut Municipal de Parcs i Jardins de Barcelona en els locals de la CGT 
11.08.2006

L'Assemblea que va estar en tot moment molt concorreguda (el 70% dels afectats), va comença a les 17.45 hores amb la informació de la reunions tingudes amb el Director de RRHH del Institut Municipal i amb els gabinets jurídics dels sindicats.

Una vegada exposades les informacions sobre la OPO, va obrir un torn de paraules on el personal assistent exprés els seus dubtes, la seva indignació i la necessitat de donar resposta legal i social a l'arbitrarietat comesa. 

Acordant-se l'efectuar al•legacions individuals conjuntes sol•licitan al Tribunal Qualificador que motivi i justifiqui les seves qualificacions en les proves pràctiques i en doni vista del visionat de les imatges de la enregistrament de les proves, a totes aquelles persones aspirants que ho demanin, així com preparar les futures mobilitzacions contra la arbitrarietat comesa per l'Ajuntament de Barcelona
_____________

Parcs i Jardins: Imma Mayol suspèn un 72 per cent d'aspirants per no saber escombrar 
Si fa només uns dies explicàvem en la notícia que la molt progressista Imma Mayol ha estat condemnada per vulnerar el dret de vaga a Parcs i Jardins de Barcelona, ara us posem al dia d'un altre fet que ha passat en el mateix Institut Municipal que presideix aquesta dirigent d'ICV. El fet fa referència a les proves de l'oferta pública d'ocupació d'enguany i sembla que la cosa va anar de la següent manera. Llegiu, que aquesta és molt bona.

Resulta que la direcció de Parcs i Jardins va incloure una prova d'escombrar dins el cicle d'exàmens. Sí, heu llegit bé, una prova per demostrar que els aspirants saben escombrar. Doncs malgrat que qui més qui menys sap escombrar, un 72 per cent dels aspirants no van superar aquesta prova. D'aquests, un total de 81 aspirants no van arribar al 2 en la nota d'aquesta prova!

En total van sortir a oposició 30 places, i les proves pràctiques es van fer el passat dia 30 de juliol. Les proves consistien en cavar, fer servir la pala i escombrar. El dia 4 d'agost van publicar-se els resultats, que van ser demolidors: un 79’24 per cent dels aspirants no van superar els exàmens pràctics. Es dóna el cas que els que van presentar-se a les proves pràctiques havien passat prèviament un test psicotècnic i una prova teòrica. També es dóna el cas que molts aspirants ja treballen des de fa anys a Parcs i Jardins, i només volien guanyar la plaça definitivament.

Davant d'aquest fet curiós, Busot deixa caure una hipòtesi i una paraula tabú: buidatge de Parcs i Jardins i subcontractació posterior? Imma Mayol, d'esquerres de debò!